แนะหลังตัดต้นกล้วยทำกระทงวันนี้ ให้เก็บปลีกล้วยไว้กินบำรุงร่างกาย เสริมสุขภาพให้แข็งแรง
นายแพทย์เทวัญ ธานีรัตน์ รองอธิบดีกรมการแพทย์แผนไทยและการแพทย์ทางเลือก กล่าวว่า การลอยกระทงเป็นประเพณีที่มีมาแต่โบราณ โดยนำกระทงมาลอยเพื่อสะเดาะเคราะห์และขอขมาต่อพระแม่คงคา ซึ่งกระทงส่วนใหญ่มักทำมาจากต้นกล้วยและใบตอง ซึ่งต้นกล้วยนอกจากจะใช้ประโยชน์ในการทำกระทงแล้ว ปลีกล้วย เป็นแหล่งอาหารสำคัญได้แก่ แคลเซียม ธาตุเหล็ก ฟอสฟอรัส แมกนีเซียม มีส่วนช่วยบำรุงโลหิตในคุณแม่หลังคลอดและปลีกล้วยมีสารซาโปนินและแทนนิน เพิ่มระดับฮอร์โมนโปรแลคติน ในทางการแพทย์แผนไทย ปลีกล้วย มีสรรพคุณทางยา กระตุ้นต่อมน้ำนมให้มีการสร้างน้ำนมของแม่หลังคลอด ช่วยบำรุงโลหิต และปลีกล้วย ยังสามารถนำมาเป็นส่วนประกอบเป็นอาหารในหลายเมนูได้อีกด้วย เช่น ต้มยำหัวปลี แกงเลียงหัวปลี ยำหัวปลี หมกหัวปลี เป็นต้น หากมีข้อสงสัยด้านศาสตร์การแพทย์แผนไทย สอบถามข้อมูลกับแพทย์แผนไทยในโรงพยาบาลของรัฐได้ทั่วประเทศ หรือสามารถกรมการแพทย์แผนไทยและการแพทย์ทางเลือก โทรศัพท์ 0 2149 5678 หรือช่องทางออนไลน์ เฟซบุ๊ก และไลน์แอดกรมการแพทย์แผนไทยและการแพทย์ทางเลือก line@DTAM